Αρνάδος Τήνου

Ο Αρνάδος είναι χωριό της Τήνου με 49 κατοίκους (απογραφή 2011). Βρίσκεται 8,5 χλμ ΒΑ της  πόλης της Τήνου, στο νότιο μέρος του νησιού σε υψόμετρο 430 μέτρων περίπου, στην  νοτιοανατολική πλαγιά του Κεχροβουνίου. Αποτελεί μαζί με τα χωριά Δύο Χωριά (40 κ.), Λυχναφτιά (6 κ.), τη Μονή Κοιμήσεως Θεοτόκου Κεχροβουνίου (23 κ.), τον Όρμο του Αγίου Ιωάννου (50 κ.) και το Φερό Χωριό (6 κ.) την Τοπική Κοινότητα των Δύο Χωριών, που από το 1997, αρχικά με το Σχέδιο Καποδίστριας και αργότερα με το Πρόγραμμα Καλλικράτης, υπάγεται διοικητικά στον Δήμο Τήνου.

Πληθυσμιακή εξέλιξη

Διοικητικές μεταβολές 
 Το 1835, ο οικισμός με 481 κατοίκους (111 οικογένειες) προσαρτάται στο δήμο Τριποτάμου (Δύο Χωριά) της επαρχίας της Τήνου (ΦΕΚ 4Α - 26/02/1835).
 Το 1840, ο οικισμός αποσπάται από το δήμο Τριποτάμου και προσαρτάται στο δήμο Τήνου.
 Το 1912, ο οικισμός αποσπάται από το δήμο Τήνου και προσαρτάται στην κοινότητα Δύο Χωρίων.
 Το 1997, με την εφαρμογή του Σχέδιο Καποδίστριας (νόμος 2539/97)  καταργείται η κοινότητα των Δύο Χωριών και ο οικισμός Αρνάδο προσαρτάται στο δήμο Τήνου με έδρα τη Χώρα της Τήνου.

Παραπομπές 

Χωριά της Τήνου